Document ID: /roh_data/filtered/fineweb-2-filterrobots_roh.jsonl.gz/58595

La chasa da scola primara a Savognin, ch'ins sto remplazzar, duai restar en il lieu existent a Grava. Quai ha decis la radunanza communala da la vischnanca da Surses cun 86 vuschs. En discussiun è era stà in lieu alternativ en il quartier Bursa a Savognin. La vischnanca quintava per questa varianta cun investiziuns da radund 20 milliuns francs. Bajegiar ina nova chasa da scola en il lieu existent custa circa la mesadad. Sco proxim sto la suprastanza communala laschar elavurar in project da detagl per ina nova scola.
Cun 129 cunter 3 vuschs è era vegnì ditg Gea al credit supplementar dad 84'000 francs en connex cun la construcziun d'in bajetg provisoric per la scola primara Grava.